Aprovació de les actes de les sessions anteriors.
Proposta de resolució de finalització de la Reclamació 246/2016 per satisfacció extemporània.
Proposta de resolució de finalització de la Reclamació 247/2016 per satisfacció extemporània.
Proposta de resolució de finalització de la Reclamació 265/2016 per satisfacció extemporània.
Proposta d'acord sobre les al·legacions formulades a la sol·licitud d'informació objecte de la Reclamació 266/2016 i d'ampliació del termini per resoldre-la.
Proposta de resolució de finalització de la Reclamació 284/2016 i 484/2016 (acumulades) per satisfacció extemporània.
Proposta de resolució d'estimació parcial de les Reclamacions de 299/2016 a 330/2016 (acumulades).
Proposta de resolució d'inadmissió de la Reclamació 313/2016.
Proposta d'acord d'ampliació del termini per resoldre la Reclamació 321/2016.
Proposta de resolució de desestimació de la Reclamació 332/2016.
Proposta de resolució de finalització de la Reclamació 338/2016 per satisfacció extemporània.
La presidenta obre la sessió, pregunta si tots els membres han pogut consultar les actes dels dies 23 i 30 de novembre corresponents a les dues sessions del Ple anteriors.
El senyor Oriol Mir formula observacions a l'acta del dia 23 de novembre que s'incorporaran al text definitiu per part de la secretària Tècnica.
La secretària Tècnica de la Comissió relaciona els principals tràmits duts a terme des del darrer Ple de la setmana passada que va tenir lloc el dimecres dia 30 de novembre de 2016 i l'anàlisi del compliment dels requisits d'admissibilitat de les quatre noves reclamacions que s'han interposat davant la Comissió.
Així mateix es debaten aspectes rellevants de la tramitació dels procediments relatius a les Reclamacions 203/2016 i 334/2016 així com de les resolucions de la Comissió que han estat executades degudament, així com de la seva publicitat al web de la GAIP.
Es comenta, per part de la senyor Teresa Perelló, que el dia 15 de desembre de 2016 tindrà lloc la segona sessió de mediació en el marc del procediment de reclamació 385/2016.
El senyor Oriol Mir exposa que de conformitat amb la resposta rebuda per part de l'administració reclamada es tractarà de forma conjunta les Reclamacions 278/2016 i 281/2016.
Proposta de resolució de finalització de la Reclamació 246/2016 per satisfacció extemporània
El senyor Oriol Mir, exposa els elements més destacats de la tramitació d'aquest procediment de reclamació que han dut a la satisfacció de la sol·licitud formulada per la persona reclamant durant la tramitació de la reclamació i que així es recullen a la Proposta de resolució presentada.
Proposta de resolució de finalització de la Reclamació 247/2016 per satisfacció extemporània
La senyora Elisabet Samarra, ponent d'aquesta Proposta de resolució, exposa el supòsit que ha plantejat aquesta reclamació que s'analitza novament pel Ple.
El senyor Oriol Mir expressa observacions de tipus formal a la Proposta de resolució que seran incorporades al text definitiu de la Resolució.
5è Proposta de resolució de finalització de la Reclamació 265/2016 per satisfacció extemporània
La ponent de la Proposta de resolució, la senyora Elisabet Samarra, exposa el supòsit que ha plantejat aquesta reclamació i la satisfacció que durant la tramitació del procediment de reclamació s'ha donat a la sol·licitud d'informació inicialment formulada per la persona reclamant.
El senyor Oriol Mir formula observacions al text que la ponent incorporarà en l'elaboració del text definitiu de la Proposta.
Proposta d'acord sobre les al·legacions formulades a la sol·licitud d'informació objecte de la Reclamació 266/2016 i d'ampliació del termini per resoldre
El ponent de la Proposta d'acord, el senyor Josep Mir, exposa el contingut de l'acord i la necessitat de resoldre en aquesta fase del procediment les al·legacions que han estat formulades i d'ampliar el termini per resoldre la Reclamació.
Es debat per part dels membres del Ple la necessitat d'aprovar aquest acord i de donar resposta a les al·legacions formulades en aquesta fase del procediment, pendent encara la convocatòria de la primera sessió de mediació.
Es formulen observacions al text de la proposta d'acord per part del senyor Oriol Mir, que s'incorporaran al text definitiu de l'acord.
Proposta de resolució de finalització de les Reclamacions 284/2016 i 484/2016 (acumulades) per satisfacció extemporània
El senyor Oriol Mir, ponent de la Proposta de resolució exposa els elements més destacats de la tramitació d'aquestes reclamacions que han dut a la resposta de les sol·licituds d'accés formulades per la persona reclamant durant el procés de reclamació davant de la GAIP, fet que comporta la finalització per satisfacció extemporània de les dues reclamacions.
Proposta de resolució d'estimació parcial de les Reclamacions de 299/2016 a 330//2016 (acumulades)
El ponent de la Proposta de resolució, el senyor Josep Mir, exposa el seu contingut que resol aquesta relació de reclamacions de forma acumulada interposades per la mateixa persona reclamant que altres reclamacions ja resoltes per la Comissió.
El ponent exposa les principals particularitats d'aquests expedients en relació amb els que ja han estat aprovats i es debaten per part de tots els membres del Ple alguns dels elements que determinen el compliment per part de les entitats privades de l'àmbit sanitari afectades per aquesta Proposta de resolució del criteri relatiu al mínim d'un vint-i-cinc per cent del volum general de l'empresa vinculat a activitats dutes a terme per compte de les administracions públiques.
Així mateix, exposa elements particulars que presenten la Reclamació 301/2016 i 322/2016.
El senyor Oriol Mir formula observacions en relació amb la Proposta de resolució, consideracions que seran tingudes en compte pel ponent en l'elaboració del text definitiu d'aquesta resolució.
Proposta de resolució d'inadmissió de la Reclamació 313/2016
El ponent de la Proposta de resolució, el senyor Josep Mir, exposa els elements que caracteritzen aquesta reclamació, particularment el fet que la informació es sol·licita en relació amb una entitat privada en procés de dissolució i que duen per tant a la desestimació de la reclamació.
Es debat per part de tots els membres del Ple aquesta circumstància que duu a modificar el sentit de la resolució.
Acord d'ampliació del termini per resoldre la Reclamació 321/2016
El ponent de la Proposta d'acord, el senyor Josep Mir, exposa el supòsit que justifica la necessitat d'ampliar el termini per resoldre que és la necessària ampliació de la informació de l'entitat reclamada i sobre el volum de negoci que aquesta té concertat amb administracions públiques.
Es comenten per part de tots els membres del Ple els elements que justifiquen l'ampliació del termini i es fa constar la necessitat que l'acord sigui notificat a les parts del procediment.
Proposta de resolució de desestimació de la Reclamació 332/2016
El ponent d'aquesta Proposta de resolució, el senyor Josep Mir, exposa el supòsit que en aquest cas duu a la desestimació de la Reclamació 332/2016, interposada per la mateixa persona reclamant que les Reclamacions 299/2016 a 330/2016, atenent al fet que la informació sol·licitada ja havia estat lliurada en la fase de sol·licitud de la informació pública.
Proposta de resolució de finalització de la Reclamació 338/2016 per satisfacció extemporània
La senyora Elisabet Samarra, ponent de la Proposta de resolució exposa la tramitació de la reclamació que ha estat satisfeta de forma extemporània per part de l'administració reclamada, durant la tramitació del procediment davant de la Comissió i així ha estat expressat per la persona reclamant.
La presidenta de la Comissió, la senyora Elisabet Samarra exposa el contingut de la Proposta de conveni que s'ha elaborat amb col·laboració amb el Síndic de Greuges.
El text s'analitzarà per la resta de membres del Ple i es debatrà en la propera sessió del Ple, tant en relació amb el seu contingut com la seva tramitació i aprovació pel Ple de la Comissió.
Es debat per part de tots els membres de la Comissió de la necessitat que aquesta sigui dotada amb més mitjans materials i humans, a fi de poder gestionar correctament i resoldre les ja gairebé 500 reclamacions que s'han interposat davant de l'òrgan.
Es comenta per part de la presidenta, la senyora Elisabet Samarra, que està previst convocar una reunió properament amb la Direcció de Serveis del Departament per poder analitzar aquest tema.